# metadata.dc.description.abstract[].value
Quan prenem un medicament volem que sigui efectiu i no ens causi efectes secundaris. Per garantir-ho se segueix un protocol experimental molt estricte. Són les dues cares dels assajos clínics: per aconseguir la màxima seguretat cal que hi hagi voluntaris que s'arrisquin. Precisament, un dels objectius d'aquest protocol, que consta de sis fases consecutives, és garantir també la màxima seguretat per als voluntaris. En la immensa majoria de casos s'aconsegueix, però malauradament, en comptades ocasions, com ha passat a França aquesta setmana, hi ha voluntaris que en surten perjudicats, a vegades amb conseqüències greus.

# metadata.dc.rights[].value
(c) Edició de Premsa Periòdica Ara, 2016

# metadata.dc.source[].value
Divulgació i Premsa (Genètica, Microbiologia i Estadística)